**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“). |
| **Predkladateľ (a spolupredkladateľ)** |
| Ministerstvo financií SR |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia/ implementácia práva EÚ |
| *V prípade transpozície/implementácie uveďte zoznam transponovaných/implementovaných predpisov:* |
| **Termín začiatku a ukončenia PPK** | 12.03.2025 – 21.03.2025 |
| **Predpokladaný termín predloženia na pripomienkové konanie** | 21.03.2025 |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** | 2. štvrťrok 2025 |
|  |
| 1. **Definovanie problému**
 |
| Podľa platnej právnej úpravy zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej len „zákon č. 357/2015 Z. z.“) je orgán verejnej správy povinný vytvoriť, zachovávať a rozvíjať finančné riadenie, ktoré je však potrebné vnímať ako súčasť vnútorného kontrolného systému v organizácii. Je preto žiadúce, aby zákon č. 357/2015 Z. z. upravoval aj požiadavky na samotný vnútorný kontrolný systém. Základná finančná kontrola, administratívna finančná kontrola ako aj finančná kontrola na mieste sa vykonávajú vo vzťahu k finančnej operácii alebo jej časti, pričom v rámci nich sa overuje súlad finančnej operácie alebo jej časti so skutočnosťami uvedenými v § 6 ods. 4 zákona č. 357/2015 Z. z. Základná finančná kontrola a administratívna finančná kontrola predstavujú dokumentárne overenie od stola, v rámci ktorého sa fakticky overujú tie isté skutočnosti tými istými osobami (zamestnancami a vedúcimi zamestnancami orgánu verejnej správy), pričom len výstupy z týchto dvoch finančných kontrol sú rozdielne. V praxi tak v súčasnosti dochádza k tomu, že jedna finančná operácia alebo jej časť je overovaná v jednom čase v rámci dvoch, niekedy troch finančných kontrol, ak je potrebné overiť niektoré skutočnosti podľa § 6 ods. 4 zákona č. 357/2015 Z. z. na mieste. Návrhom zákona má preto dôjsť k zjednodušeniu nastaveného modelu finančných kontrol. |
| 1. **Ciele a výsledný stav**
 |
| Cieľom návrhu zákona je posilniť inštitút vnútorného kontrolného systému, vrátane finančného riadenia, a zároveň zefektívniť výkon finančnej kontroly. Cieľom každého orgánu verejnej správy by malo byť vytvorenie, rozvíjanie a udržiavanie takého vnútorného kontrolného systému, ktorý zabezpečí hospodárne, efektívne, účinné a účelné nakladanie s verejnými financiami. Návrh zákona za týmto účelom jasne stanovuje aké vlastnosti a prvky musí vnútorný kontrolný systém obsahovať. Súčasný model finančnej kontroly, ktorá sa vykonáva ako základná finančná kontrola, administratívna finančná kontrola a finančná kontrola na mieste sa návrhom zákona zjednodušuje, pričom orgány verejnej správy budú vo vzťahu k finančným operáciám alebo ich častiam vykonávať už len finančnú kontrolu. Pri poskytovaní verejných financií sa navrhuje znížiť administratívne zaťaženie pri výkone finančných kontrol zo strany poskytovateľa verejných financií, ktorý v prípade, ak bude vykonávať finančnú kontrolu pri poskytnutí verejných financií inej osobe a nezistí nedostatky, ktoré majú vplyv na poskytnutie verejných financií, t. j. nedôjde k neposkytnutiu verejných financií alebo k ich poskytnutiu v zníženej výške alebo nebude potrebné poskytnuté plnenie vymáhať, ak už boli verejné financie poskytnuté, orgán verejnej správy nebude musieť vypracovávať a zasielať povinnej osobe návrh správy/návrh čiastkovej správy a správu/čiastkovú správu z finančnej kontroly. Dopĺňa sa možnosť pre orgány verejnej správy, ktoré nie sú správcom kapitoly štátneho rozpočtu zaviesť v rámci svojho orgánu verejnej správy vnútorný audit, pričom na výkon vnútorného auditu sa budú vzťahovať určené práva a povinnosti upravujúce vnútorný audit. Uvedená možnosť súvisí aj so zabezpečením overovania nastavenia a funkčnosti vnútorného kontrolného systému v rámci orgánu verejnej správy, nakoľko vnútorný audit predstavuje najkomplexnejší nástroj pre štatutárny orgán orgánu verejnej správy, ktorým by mal byť za týmto účelom využitý.Návrhom zákona za zrušuje Úrad vládneho auditu, ktorý je rozpočtovou organizáciou Ministerstva financií SR a všetky jeho kompetencie sa presúvajú na Ministerstvo financií SR. Dôvodom je najmä potrebná úspora a konsolidácia verejných financií, ku ktorej dôjde tým, že sa môže znížiť celkový limit počtu zamestnancov kapitoly Ministerstva financií SR. Zároveň, presun kompetencií z Úradu vládneho auditu na Ministerstvo financií SR prinesie efektívnejšiu koordináciu výkonu vládnych auditov, kvalitnejšie výstupy z vládnych auditov, skráti sa dĺžka trvania vládnych auditov, keďže vládne audity budú zabezpečované a vykonávané priamo Ministerstvom financií SR. Zároveň sa zabezpečí odstránenie duplicitných pozícií na Úrade vládneho auditu a na Ministerstve financií SR najmä v podobe vedúcich oddelení, a taktiež sa zabezpečí kvalitnejšie a efektívnejšie riadenie ľudských zdrojov a s tým súvisiace efektívnejšie prerozdelenie personálnych kapacít ako aj finančných zdrojov v súvislosti s výkonom vládnych auditov. |
| 1. **Dotknuté subjekty**
 |
| * orgány verejnej správy
* Ministerstvo financií SR, Úrad vládneho auditu, iná právnická osoba poverená Ministerstvom financií SR výkonom vládneho auditu
* správca kapitoly štátneho rozpočtu
* povinná osoba pri výkone finančnej kontroly/auditu
 |
| 1. **Alternatívne riešenia**
 |
| Navrhovateľ uvádza nulový variant, čo je analýza súčasného právneho stavu. V dôsledku neprijatia navrhovanej právnej úpravy bude ponechaná administratívna záťaž na strane osôb oprávnených vykonávať finančnú kontrolu a audit. Zároveň nebudú nastavené pravidlá vnútorného kontrolného systému pre orgány verejnej správy, ktorého riadne nastavenie a funkčnosť je základným predpokladom pre hospodárne, efektívne, účinné a účelné nakladanie s verejnými financiami. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [x]  **Áno** | [ ]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*Vyhláška Ministerstva financií Slovenskej republiky č. 204/2019 Z. z., ktorou sa ustanovuje obsah ročnej správy o vykonaných vnútorných auditoch (ďalej len „vyhláška č. 204/2019 Z. z.”), konkrétne ide o úpravu prílohy k vyhláške č. 204/2019 Z. z., ktorá ustanovuje náležitosti ročnej správy o vykonaných vnútorných auditoch. Z dôvodu, že útvar vnútorného auditu bude povinný prvýkrát predložiť správu o vykonaných vnútorných auditoch v súlade so zmenami, ktoré upraví vyhláška až do konca februára 2027, návrh vyhlášky nebude zverejnený spolu s návrhom zákona. |
| 1. **Transpozícia/implementácia práva EÚ**
 |
|

|  |
| --- |
| *Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.*  |
| [ ]  **Áno** [x]  **Nie***Ak áno, uveďte, ktorých vplyvov podľa bodu 9 sa goldplating týka:*  |
|  |

 |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.*Preskúmanie účelnosti návrhu zákona bude vykonávané priebežne po nadobudnutí účinnosti.Kritériá: Posilnenie inštitútu vnútorného kontrolného systému, vrátane finančného riadenia, a zároveň zefektívnenie výkonu finančnej kontroly. Znížiť administratívne zaťaženie pri výkone finančných kontrol.  |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.\*\*\* posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[x]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[x]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| Vplyv na dlhodobú udržateľnosť verejných financií v prípade vybraných opatrení \*\*\* |[ ]  Áno |  |  |[ ]  Nie |
| **Vplyvy na limit verejných výdavkov** |[x]  **Pozitívne** |[ ]  **Žiadne** |[ ]  **Negatívne** |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[ ]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[ ]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov |[ ]  Áno |  |  |[x]  Nie |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| Vplyv na rozpočet verejnej správy bude pozitívny z dôvodu zníženia celkového limitu počtu zamestnancov kapitoly. V súvislosti so zrušením rozpočtovej organizácie Úrad vládneho auditu a presunu jej kompetencií na Ministerstvo financií SR sa očakáva negatívny vplyv na rozpočet výdavkov v roku 2025 z dôvodu potreby vyplatenia odstupného a celkový pozitívny vplyv na rozpočet výdavkov, a to vo forme úspory osobných výdavkov v nasledujúcich rokoch.Návrh zákona môže odbúrať administratívnu záťaž pri vykonávaní finančnej kontroly (čo môže mať prípadný vplyv na príjmové časti rozpočtu) a dopĺňa sa možnosť pre orgány verejnej správy, ktoré nie sú správcom kapitoly štátneho rozpočtu, zaviesť v rámci svojho orgánu verejnej správy vnútorný audit (čo môže mať prípadný vplyv na výdavkovú časť rozpočtu). Avšak v tomto prípade je vplyv na rozpočet verejnej správy pre orgány verejne správy marginálny. Zavádzajú sa nové formy pokuty (prípadný vplyv na príjmové časti rozpočtu) - Ak štatutárny orgán orgánu verejnej správy porušuje povinnosti ustanovené v § 4 a § 5 týkajúce sa vytvorenia, rozvíjania a udržiavania vnútorného kontrolného systému ako aj povinnosti týkajúce sa finančného riadenia a povinnosti ustanovené v § 6 týkajúce sa vykonávania finančnej kontroly, auditujúci orgán je oprávnený uložiť pokutu štatutárnemu orgánu orgánu verejnej správy do výšky 3 000 eur.Taktiež sa navyšuje maximálna výška pokuty zo 100 000 eur na 500 000 eur v prípade, ak orgán verejnej správy nesplní povinnosti uvedené v § 4, § 5, § 6, § 7, § 8 alebo § 9. Vyčíslenie výšky finančných prostriedkov získaných z týchto pokút nie je momentálne možné.Z dôvodu zrušenia rozpočtovej organizácie Úrad vládneho auditu a presunu jej kompetencií na Ministerstvo financií SR sa očakáva, že návrh zákona bude mať sociálne vplyvy, avšak tieto vplyvy sú marginálne z dôvodu, že zamestnanci Úradu vládneho auditu sa nadobudnutím účinnosti zákona stanú zamestnancami Ministerstva financií SR pri dodržaní platových náležitostí v súlade so zákonom č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. To znamená, že práva a povinnosti vyplývajúce z pracovnoprávnych vzťahov zamestnancov a práva a povinnosti zo štátnozamestnaneckého pomeru štátnych zamestnancov na Úrade vládneho auditu a práva a povinnosti vyplývajúce zo zmluvných vzťahov Úradu vládneho auditu prechádzajú 1. januára 2026 na Ministerstvo financií SR. Tým zamestnancom, s ktorými bude ukončený pracovný pomer sa bude vyplácať odstupné. |
| 1. **Kontakt na spracovateľa**
 |
| Ministerstvo financií SR, sekcia auditu a kontroly, odbor legislatívy, vzdelávania a podporných činnostíIng. Vladimír Ďuriš, 02/5958 3111JUDr. Martin Pavluvčík, LL.M., 02/5958 3121Mgr. Martina Drobná, 02/5958 3122 |
| 1. **Zdroje**
 |
| Podnety od relevantných subjektov vykonávajúcich finančnú kontrolu podľa zákona č. 357/2015 Z. z., informácie a skúsenosti z vykonaných vládnych auditov, vnútorných auditov a z aplikačnej praxe pri vykonávaní finančnej kontroly*,* odporúčania OECD v rámci hodnotenia vnútorného kontrolného prostredia v Slovenskej republike, konzultácie so zástupcami centrálnych harmonizačných jednotiek iných členských štátov EÚ. |
| 1. **Stanovisko Komisie na posudzovanie vybraných vplyvov z PPK č. 029/2025**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:****I. Úvod:** Ministerstvo financií Slovenskej republiky dňa 12. marca 2025 predložilo na PPK materiál: „Návrh zákona, ktorým sa mení a dopĺňa zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony“. Materiál predpokladá pozitívno-negatívne vplyvy na rozpočet verejnej správy, ktoré sú rozpočtovo zabezpečené a pozitívne vplyvy na limit verejných výdavkov.**II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:**K doložke vybraných vplyvov**Komisia odporúča predkladateľovi v Doložke vybraných vplyvov v časti 8. Preskúmanie účelnosti doplniť dátum a kritéria hodnotenia účelnosti predkladaného materiálu.Odôvodnenie: Preskúmanie účelnosti sa nastavuje po určitom čase, aby sa zhodnotilo, či a na základe akých kritérií bol cieľ naplnený.**K vplyvom na rozpočet verejnej správy**V analýze vplyvov na rozpočet verejnej správy je potrebné v tabuľke č. 4/A vypustiť sumu 98 980 eur v riadku „Mzdy, platy, služobné príjmy a ostatné osobné vyrovnania (610)“ v rokoch 2027 a 2028, keďže sa, vzhľadom na celkový súčet vyplývajúci z tabuľky, javí ako nadbytočná. V prípade, že to tak nie je, je potrebné upraviť celkový súčet tabuľky.**K vplyvom na informatizáciu spoločnosti**Komisia nesúhlasí s tvrdením predkladateľa, že predmetný návrh zákona nemá vplyv na informatizáciu spoločnosti. Predkladateľ v rozpočtovej analýze okrem iného uvádza, že materiál bude mať finančný vplyv aj z dôvodu integrácie a migrácie informačných systémov, čo predstavuje vplyv na informatizáciu spoločnosti. Uvedené je preto nutné premietnuť do doložky a analýzy vplyvov.**K sociálnym vplyvom**Je potrebné prehodnotiť sociálne vplyvy návrhu zákona a v časti 9 Vybrané vplyvy materiálu označiť sociálny vplyv ako negatívny a následne vypracovať analýzu sociálnych vplyvov v časti 4.4.Odôvodnenie: Návrhom zákona za zrušuje Úrad vládneho auditu, ktorý je rozpočtovou organizáciou zapojenou na rozpočet kapitoly Ministerstva financií SR a všetky jeho kompetencie sa presúvajú na Ministerstvo financií SR. Dôvodom je najmä potrebná úspora a konsolidácia verejných financií, ku ktorej dôjde tým, že sa zníži celkový limit počtu zamestnancov kapitoly Ministerstva financií SR. Zároveň, presun kompetencií z Úradu vládneho auditu na Ministerstvo financií SR prinesie efektívnejšiu koordináciu výkonu vládnych auditov, kvalitnejšie výstupy z vládnych auditov, skráti sa dĺžka trvania vládnych auditov, keďže vládne audity budú zabezpečované a vykonávané priamo Ministerstvom financií SR. Zároveň sa zabezpečí odstránenie duplicitných pozícií na Úrade vládneho auditu a na Ministerstve financií SR najmä v podobe vedúcich oddelení, a taktiež sa zabezpečí kvalitnejšie a efektívnejšie riadenie ľudských zdrojov a s tým súvisiace efektívnejšie prerozdelenie personálnych kapacít ako aj finančných zdrojov v súvislosti s výkonom vládnych auditov. Uvedená úspora je vyčíslená aj v Analýze vplyvov na rozpočet verejnej správy, na zamestnanosť vo verejnej správe a financovanie návrhu a to na úrovni cca 1,5 mil. eur (odhad úspory osobných výdavkov cca 1,3 mil. eur a odhad výdavkov na odstupné pre 32 zamestnancov na úrovni cca 320 tis. eur). Predkladateľ uvádza, že vplyv na rozpočet je indikatívny, pričom odhad výdavkov na odstupné ako aj potenciálna úspora osobných výdavkov vychádza z dosiahnutej priemernej mzdy organizácie za rok 2024. Suma výdavkov v jednotlivých kategóriách, vrátane vplyvu na počet administratívnych kapacít stanovených uznesením vlády SR č. 488/2023 bude upresnená v rámci dohody o prechode práv a povinností medzi organizáciami ÚVA a MF SR – úrad (ďalej aj „delimitačný protokol“), v rámci ktorej budú upresnené miesta, ktoré budú predmetom presunu, resp. zrušenia.V zmysle uvedeného Komisia odporúča v dôvodovej správe uviesť sociálny vplyv ako negatívny. **III. Záver:** Stála pracovná komisia na posudzovanie vybraných vplyvov vyjadruje**nesúhlasné stanovisko**s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.**IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.**Stanovisko predkladateľa návrhu zákona k stanovisku stálej pracovnej komisie na posudzovanie vybraných vplyvov:**Pripomienka k doložke vybraných vplyvov je zo strany predkladateľa návrhu zákona akceptovaná. Doložka vybraných vplyvov bola doplnená v bode 8. Pripomienka k vplyvov na rozpočet verejnej správy je zo strany predkladateľa návrhu zákona akceptovaná. V analýze vplyvov na rozpočet verejnej správy sa v tabuľke č. 4/A vypustila suma 98 980 eur v riadku „Mzdy, platy, služobné príjmy a ostatné osobné vyrovnania (610)“ v rokoch 2027 a 2028.Pripomienka k vplyvom na informatizáciu spoločnosti nie je zo strany predkladateľa návrhu zákona akceptovaná. Návrh zákona nemá vplyv na informatizáciu spoločnosti z dôvodu, že informačný systém (RIS), ktorý využíva Úrad vládneho auditu na centrálnu evidenciu plánov auditov, monitorovanie a reporting výsledkov z auditov je už v súčasnom období vlastníctvom Ministerstva financií SR. Úrad vládneho auditu je už dnes napojený na centrálny ekonomický systém (CES). Návrhom zákona dôjde k minimálnej úprave dochádzkového systému a noví zamestnanci získajú prístupy do vnútornej siete Ministerstva financií SR. Z uvedených dôvodov sa preto nepredpokladá vplyv na informatizáciu spoločnosti, čiže nepríde k zásadnej zmene existujúceho informačného systému ani k vytvoreniu nového informačného systému verejnej správy. Pripomienka k sociálnym vplyvom nie je zo strany predkladateľa návrhu zákona akceptovaná. Nepredpokladáme, že návrh zákona bude mať negatívne sociálne vplyvy, tým, že dôjde k zrušeniu Úradu vládneho auditu a presunu kompetencií na Ministerstvo financií SR. Zamestnanci Úradu vládneho auditu sa nadobudnutím účinnosti zákona stanú zamestnancami Ministerstva financií SR pri dodržaní platových náležitostí v súlade so zákonom č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. To znamená, že práva a povinnosti vyplývajúce z pracovnoprávnych vzťahov zamestnancov a práva a povinnosti zo štátnozamestnaneckého pomeru štátnych zamestnancov vykonávajúcich štátnu službu a práce vo verejnom záujme na Úrade vládneho auditu a práva a povinnosti vyplývajúce zo zmluvných vzťahov prechádzajú 1. januára 2026 na Ministerstvo financií SR. V analýze vplyvov na rozpočet verejnej správy sa berie do úvahy aj vyplatenie odstupného pre tých zamestnancov, ktorí sa nestanú zamestnancami Ministerstva financií SR.  |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |